Kenneth Matthews

Kenneth "Ken" Joseph Matthews (21. kesäkuuta 1934 Birmingham, Englanti – 2. kesäkuuta 2019) oli brittiläinen kilpakävelijä, jonka kilpailumatkana oli 20 kilometriä.

Matthews voitti olympiakultaa Tokion kesäolympialaisissa 1964 20 kilometrillä. Tuolloin hän teki uuden silloisen olympiaennätyksen 1.29.34. Pari vuotta aikaisemmin (1962) hän voitti Euroopan-mestaruuskilpailuissa Belgradissa 20 kilometrillä, joten hän oli yksi ennakkosuosikeista voittamaan olympialaisissa. Hän voitti kahdesti 20 kilometrin kävelyn maailmancupin: Luganossa 1961 ajalla 1.30.55 ja Varesessa 1963 ajalla 1.30.11 .

Hänelle myönnettiin olympiamenestyksestään 14 vuotta myöhemmin Brittiläisen imperiumin ritarikunnan arvonimi MBE (Brittiläisen imperiumin jäsen).

Lähteet
 Kenneth Matthews sporting-heroes sivustolla (arkistoitu versio).

Viitteet

Brittiläiset kävelijät
Brittiläiset olympiavoittajat
Vuonna 1934 syntyneet
Vuonna 2019 kuolleet